proxectonos/corpus_dominio_legal_administrativo_tmp huggingface dataset:
OBRAS HUMANIZACIÓN RÚA ROSALÍA DE CASTRO (EXPTE.4015-440)
ADMINISTRACIÓN LOCAL — Municipal — Vigo (Contratos administrativos, 23/09/2016)

1.- Entidade adxudicadora: a) Organismo: Concello de Vigo; b) Dependencia que tramita o expediente: Vías e Obras. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 4015-440.2.- Obxecto do Contrato: a) Tipo: Obras; b) Descrición: a execución das obras do proxecto de “Humanización da Rúa Rosalía de Castro, entre Canceleiro e Serafín Avendaño”. c) División por lotes e número de lotes: non. d) Lugar de execución: Concello de Vigo. e) Prazo de execución: 4 meses.3.- Tramitación e procedemento: a) Tramitación: Ordinaria; b) Procedemento: Aberto. c) Criterios de adxudicación: Os indicados no apartado 8 da FEC do prego de cláusulas administrativas particulares.4.- Presuposto base de licitación: a) Importe total: 879.430 euros. (I. V. E. engadido). 5.- Garantías esixidas. Provisional: non se esixe. Definitiva: 5% do importe do contrato excluído o IVE. Complementaria: a) por un importe do 5% do importe de adxudicación do contrato, no suposto de que a oferta adxudicada se corresponda cunha oferta cualificada inicialmente como en presunción de oferta anormal ou desproporcionada, e fora xustificada adecuadamente e admitida para a súa valoración. b) cando o prazo de garantía ofertado polo adxudicatario sexa superior a media dos ofertados polos licitadores admitidos, segundo se estipula no apartado 10. B das FEC.6.- Requisitos específicos do contratista: a) Clasificación: si, Grupo G (viais e pistas), subgrupo 6 (Obras viais sen cualificación específica), categoría 4. b) Solvencia económica e financeira e solvencia técnica e profesional: a esixida no apartado 6) das follas de especificacións do contrato (FEC). 7.-Presentación de ofertas: a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: non; d) Prazo da obriga de mante-la oferta: dous meses contados dende o día da apertura de proposicións.8.- Apertura de Ofertas: a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). 9.- Gastos de Publicidade: Pagaraos o adxudicatario ata a cantidade de 1.500 euros. Vigo, a 15 de setembro de 2016.—O Concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
APROBACIÓN DO PADRÓN DO IMPOSTO SOBRE VEHÍCULOS DE TRACCIÓN MECÁNICA 2016
ADMINISTRACIÓN LOCAL — Municipal — Redondela (Outros documentos, notificacións e informacións públicas, 08/04/2016)

Aprobado por Resolución da Alcaldia de data 28 de marzo de 2016 o Padrón do IMPOSTO SOBRE VEHÍCULOS DE TRACCIÓN MECÁNICA (IVTM) correspondente ao exercicio 2016, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do IMPOSTO SOBRE VEHÍCULOS DE TRACCIÓN MECÁNICA (IVTM) será o comprendido entre o 15 de abril e o 15 de xuño do 2016, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de maio de 2016 non tivesen recibido nos seus domicilios os formularios de ingreso, disporán de prazo ata o 15 de xuño de 2016 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
SUBVENCIÓNS CONCEDIDAS POR PROMOCIÓN DE EMPREGO E DESEN-VOLVEMENTO LOCAL NO PRIMEIRO CUATRIMESTRE DO ANO 2016
ADMINISTRACIÓN LOCAL — Provincial — Deputación Provincial (Subvencións, 27/04/2016)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial do ano 2016, publícanse as subvencións concedidas durante o primeiro cuatrimestre do ano 2016 polo Servizo de Promoción de Emprego e Desenvolvemtento Local da Deputación de Pontevedra:
SINALIZACIÓN DA DATA PARA O LEVANTAMENTO DE ACTAS PREVIAS Á OCUPACIÓN DOS BENS E DEREITOS AFECTADOS POLA OBRA DE CLAVE: PO/16/002.06
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 05/12/2016)

O artigo 28 do vixente Estatuto de autonomía de Galicia establece no seu apartado 2º a competencia da Comunidade Autónoma galega no desenvolvemento lexislativo e execución da lexislación do estado en materia de expropiación forzosa. Con data de 14 de abril de 2016 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de trazado de mellora da seguridade viaria do acceso do polígono de Sequeiros no p. q. 8+250 da estrada PO-531 (concello de Barro), de clave PO/16/002.06 por Decreto 46/2016, publicado no Diario Oficial de Galicia de data de 26 de abril de 2016. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Barro, para que comparezan no lugar, data e horas que se detallan a continuación co fin de proceder ó levantamento das actas previas á ocupación, nas que se recollerán os datos necesarios para determinar os bens e dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Concello de Barro Data: 23 de decembro de 2016, das 09:30 ás 11:30 horas. A relación de titulares cos bens e dereitos afectados, así como o plano parcelario correspondente estarán expostos no concello de Barro e no Servizo de Provincial da Axencia Galega de Infraestruturas de Pontevedra (Avda./ Fernández Ladreda, 43 – 1º). A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, e poden facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas de Pontevedra, (Avda./ Fernández Ladreda, 43 – 1º), as alegacións que estimen pertinentes ós efectos previstos na regulación referida. Pontevedra, 24 de novembro de 2016.—O xefe do servizo, Dei Gaciño Solares.
EXPOSICIÓN PADRÓN E PRAZO DE COBRO DO SEGUNDO TRIMESTRE DE 2016, AUGA E DEPURACIÓN
ADMINISTRACIÓN LOCAL — Municipal — Vilagarcía de Arousa (Recadación, 02/08/2016)

Aprobado pola Xunta de Goberno Local de 18 de xullo de 2016 o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 2º trimestre de 2016, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 1 de agosto e o 30 de setembro de 2016, o cargo dos recibos domiciliados efectuarase o 4 de agosto, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 19 de xullo de 2016.—O Sr. Alcalde Asdo./.
ADXUDICACIÓN DO CONTRATO DA OBRA "CONSTRUCCIÓN DE GRADAS NO CAMPO DE FÚTBOL AS CORTICEIRAS"
ADMINISTRACIÓN LOCAL — Municipal — Caldas de Reis (Contratos administrativos, 23/06/2016)

Por acordo da Xunta de Goberno Local de data 26 de maio de 2016, aprobouse a adxudicación do contrato da obra “CONSTRUCIÓN DE GRADAS NO CAMPO DE FÚTBOL DE AS CORTICEIRAS”, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: obra b) Descripción do obxecto: “CONSTRUCIÓN DE GRADAS NO CAMPO DE FÚTBOL DE AS CORTICEIRAS” a) Tramitación: ordinaria. b) Pocedemento: aberto, único criterio de adxudicación, ao prezo máis baixo. a) Data: 26 de maio de 2016. b) Contratista: ASPROESGA c) Nacionalidade: española d) Importe da adxudicación: 46.479,88 €, más 9.760,77 € de IVE, o que supón un total de 56.240,65 €. A formalización do contrato terá lugar o día 9 de xuño de 2016. Caldas de Reis, 9 de xuño de 2016.—O Alcalde, Juan Manuel Rey Rey.
APROBACIÓN DEFINITIVA DE BASES E ANEXO DE SUBVENCIÓNS DO ORZAMENTO 2016
ADMINISTRACIÓN LOCAL — Municipal — Covelo (Subvencións, 14/07/2016)

Rematado o prazo de información pública do anuncio publicado no Boletín Oficial da Provincia nº 111 de 10 de xuño de 2016, referente ó acordo adoptado polo Pleno en sesión de 1 de xuño de 2016, de modificación da Base 55 e Anexo de subvencións do Orzamento de 2016, sen que se presentasen reclamacións ó respecto, en cumprimento do disposto na lexislación vixente, faise público o texto da Base modificada así como o Anexo de subvencións definitivamente aprobado: O Concello prevé nestes Orzamentos as dúas modalidades de concesión por concorrencia competitiva. e concesión directa. Relacionándose no estado de gastos do Orzamento as distintas aplicacións orzamentarias coas seguintes finalidades: Por outra banda, prevense outras transferencias no Capítulo 4 que non teñen a consideración de subvencións: Será competencia da Xunta de Goberno Local outorgar todo tipo de axudas e subvencións, ata o 10% dos recursos ordinarios do orzamento. A partires desta contía será competencia do Pleno da Corporación. Covelo, na data que figura na marxe. O Alcalde, Juan Pablo Castillo Amigo.
APROBACIÓN E EXPOSICIÓN DO PLAN ECONÓMICO FINANCIERO APROBADONO PLENO DO 29 DE AGOSTO DE 2016
ADMINISTRACIÓN LOCAL — Municipal — Oia (Outros documentos, notificacións e informacións públicas, 09/09/2016)

En cumprimento do disposto no artigo 26 do regulamento de desenrolo da Lei 18/2001 de 12 de decembro de estabilidde orzamentaria, aprobado por RD 1463/2007 de 2 de novembro, faise pública a aprobación dun Plan Económico Financiero polo pleno municipal de Oia, en sesión extraordinaria de 29.08.2016, que estará a disposición de calquera interesado na casa consistorial e na sede electrónica (oia. sedelectronica. es), mentres permaneza vixente (2016-2017). En Oia, a 29 de agosto de 2016.—A Alcaldesa-Presidenta, Cristina Correa Pombal.
DELEGACIÓN PRESIDENCIA ACTO VODA CIVIL NO CONCELLEIRO FIDEL CASTRO QUIROGA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 11/05/2016)

Por Resolución da Alcaldía de data 29 de abril de 2016, vense en delegar no Concelleiro D. Fidel Castro Quiroga, a presidencia do acto de voda civil a celebrar o día 7 de maio de 2016 no lugar de Loureiro desta Vila, ás 18:30 horas. O que se fai público en virtude do disposto no art.44.2 do Real Decreto Lexislativo 2568/86. Bueu, 29 de abril de 2016.—O Alcalde, Félix Juncal Novas.
SEGREGACIÓN DE PARCELAS PARTICULARES DE VILARIÑO-FRADES- A ESTRADA DO TECOR SAN HUBERTO 10.082
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 22/12/2016)

Polo presente Edicto, faise público que o expediente esta a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA – na rúa Fernández Ladreda 43-2º andar en Pontevedra, durante o prazo de UN MES, contados a partir da data da publicación deste edicto, podendo formula-las alegacións que estimen oportunas. O que se fai público en virtude do disposto no artigo 15.2. da Lei 13/2013 de Caza de Galicia. Pontevedra, 05 de decembro de 2016.—O xefe Territorial, Alberto Fuentes Losada.
IN407A 2016/78-4. CONCESIÓN A UNIÓN FENOSA DISTRIBUCIÓN S. A. DE AUTORIZACIÓN OBRA LMT NOVA SAÍDA SUBESTACIÓN SANXENXO ENLACE COA VLG807 (SANXENXO).
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/08/2016)

Resolución do 3 de agosto de 2016 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de SANXENXO (expediente IN407A 2016/78-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial RESOLVE: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 3 de agosto de 2016.—O Xefe Territorial, Ignacio Rial Santomé.
APROBACIÓN INICIAL DA MODIFICACIÓN DE DIVERSAS ORDENANZAS FISCAIS
ADMINISTRACIÓN LOCAL — Municipal — Cambados (Ordenanzas e Regulamentos, 14/11/2016)

O Pleno do Concello de Cambados, en sesión celebrada o 27 de outubro de 2016, acordou aprobar inicialmente a modificación das seguintes ordenanzas fiscais: En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, sométense os expedientes a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar os expedientes e presentar as reclamacións que estimen oportunas. Se transcorrido devandito prazo non se presentaran reclamacións, consideraranse aprobados definitivamente os devanditos Acordos. Cambados, 3 de novembro de 2.016.—A Alcaldesa, Fátima Abal Roma.
INFORMACIÓN PÚBLICA DO ESTUDO DE VIABLIDADE PARA A CONSTRUCIÓN I EXPLOTACIÓN DA OBRA DE REFORMA E AMPLIACIÓN DA PISCINA MUNICIPAL DE CAMPOLONGO.
ADMINISTRACIÓN LOCAL — Municipal — Organismo Autónomo Instituto Municipal dos Deportes de Pontevedra (Outros documentos, notificacións e informacións públicas, 15/07/2016)

O día 28 de xuño de 2016, a Xunta Reitora do Instituto Municipal de Deportes de Pontevedra acordou aceptar tramitar o estudo de viabilidade para a "construción i explotación da obra de reforma e ampliación da piscina municipal de Campolongo", que ten data de xuño de 2016. Así mesmo, de conformidade co artigo 128.3 do Real decreto lexislativo 3/2011, de 14 de novembro, polo que se aproba o texto refundido da Lei de contratos do sector público, acordouse someter a información pública o citado estudo. De conformidade co acordado polo Instituto Municipal de Deportes de Pontevedra, o presente estudo sométese a infomación pública durante o prazo de 1 mes, mediante a publicación dun anuncio no Boletín Oficial da Provincia e no taboleiro de anuncios do Instituto Municipal de Deportes de Pontevedra. O anuncio no taboleiro de anuncios estará exposto durante 1 mes. O prazo de 1 mes comeza a partir do día seguinte á publicación do anuncio no Boletín Oficial da Provincia. Así mesmo, o citado estudo e informe técnico que consta no expediente publicaranse na sede electrónica do Concello (sede. pontevedra. gal) na parte de transparencia para que se poidan acceder a estes documentos. Durante o período de información pública calquera persoa interesada poderá acceder e ver o expediente e presentar as suxestións ou reclamacións que consideren oportunas. O citado expediente e estudo poderase examinar nas oficinas administrativas do Instituto Municipal de Deportes de Pontevedra sitas na rúa Xosé Manuel Pintos, s/n CP 36005, Pontevedra. Unha vez presentadas as reclamacións e suxestións de ser o caso, a Xunta Reitora do Instituto Municipal de Deportes de Pontevedra resolverá sobre estas e a aprobación do estudo de viabilidade. Pontevedra, 5 de xullo de 2016.—A Presidenta do Instituto Municipal de Deportes de Pontevedra, María dos Ánxos Riveiro Portela.
DH. W36.53891. SOLICITUDE DE ALFREDO LUNA BARROS PARA AUTORIZACIÓN DE CONSTRUCIÓN DE MURO DE CONTENCIÓN PEDRA NA MARXE DEREITA RÍO PATELO NO LUGAR DE PONTE XUÍZ PARROQUIA E CONCELLO DE CUNTIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 14/10/2016)

As obras solicitadas consisten na construción de muro de contención de pedra de 58 m de lonxitude e 1,80 m de altura máxima, na marxe dereita do río Patelo, na parcela 1.367 do polígono 47 do catastro de rústica de Cuntis, no lugar de Ponte Xuíz. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de setembro de 2016.—O xefe da Área de Autorizacións e Concesións, Paula Natalia Modesto El Ghalid.
CONTRATACIÓN DAS OBRAS "PROXECTOS INTEGRADOS NO PLAN MÓVESE"
ADMINISTRACIÓN LOCAL — Provincial — Deputación Provincial (Contratos administrativos, 19/12/2016)

Anuncio da Deputación Provincial de Pontevedra polo que se convoca procedemento aberto para a contratación das obras “Proxectos integrados no Plan Móvese”, (CPV 45230000). A execución das obras “Proxectos integrados no Plan Móvese”, dacordo co seguinte detalle: Plazo de execución: Dous anos. Definitiva do 5% do prezo de adxudicación excluído o IVE. Lotes 1, 2 y 3: Grupo G, subgrupo 6, categoría 3. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: Pontevedra, a 7 de decembro de 2016.—O Deputado Delegado.—O Secretario.
APROBACIÓN INICIAL DA RELACIÓN DE POSTOS DE TRABALLO
ADMINISTRACIÓN LOCAL — Municipal — Estrada, A (Presupostos e cadros de persoal, 02/02/2016)

O Pleno da sesión ordinaria do día 11 de xaneiro de 2016 adoptou o seguinte Acordo: 1.—A aprobación inicial da Relación de Postos de Traballo (RPT) do Concello de A Estrada.2.—Expoñer ao público a RPT durante un prazo de vinte días hábiles, a contar dende o seguinte ao da publicación do correspondente anuncio no Boletín Oficial da Provincia, durante os que os interesados poderán examinala e presentar reclamacións ante o Pleno deste Concello. A RPT considérase definitivamente aprobada se durante dito prazo non se presentaran reclamacións; no caso contrario, a RPT deberá ser obxecto de aprobación definitiva polo Pleno Municipal, previa resolución das reclamacións, alegacións ou suxerencias presentadas.3.—Unha vez aprobada definitvamente, remitirase copia aos órganos competentes da Administración do Estado e da Comunidade Autónoma de Galicia dentro do prazo de trinta días. A Relación de Postos de Traballo publicarase íntegramente no Boletín Oficial da Provincia.4.—Conservar as alegacións presentadas anteriormente polos traballadores, ao abeiro do artigo 66 da Lei 30/1992, relativo á conservación de actos de trámite. Ditas alegacións poderán ser tidas en conta no período de exposición pública, sen necesidade de nova presentación, simplemente cun escrito dos traballadores onde se faga mención expresa á súa remisión. A Estrada, 22 de xaneiro de 2016.—O Alcalde, José C. López Campos.
EXPOSICIÓN AO PÚBLICO DA CONTA XERAL DO EXERCICIO 2015
ADMINISTRACIÓN LOCAL — Municipal — Estrada, A (Presupostos e cadros de persoal, 10/10/2016)

Con data do 3-outubro-2016, a Comisión Especial de Contas informou a conta xeral deste concello correspondente ao exercicio orzamentario de 2015, que se expón ao público por espazo de quince días na Intervención municipal para que, durante ese prazo e os oito días seguintes, os interesados poidan presentar reclamacións, reparos ou observacións, de conformidade co establecido no artigo 212.3 do Texto refundido da Lei reguladora das facendas locais aprobado polo R. Decreto Lexislativo 2/2004, do 5 de marzo. A Estrada, 4 de outubro de 2016.—O alcalde, José C. López Campos.
CONVENIO DE COLABORACIÓN ENTRE A DEPUTACIÓN DE PONTEVEDRA E O CONCELLO DE VALGA PARA A POSTA EN VALOR DOS XACEMENTOS GALÁICO ROMANOS DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Convenios, 09/08/2016)

De conformidade co establecido no artigo 18 da Lei 38/2003, de 17 de novembro, Xeral de Subvencións, e na base 25.16 das de execución do orzamento provincial para o ano 2016, publícanse as axudas económicas concedidas no mes de xullo de 2016 e que foron tramitadas polo Servizo de Turismo Rías Baixas da Deputación de Pontevedra Pontevedra, 3 de agosto de 2016.—Ruth González Reyes, Xefa do Servizo de Turismo.
BAIXA DA ASOCIACIÓN DE MARISCADORES A PÉ SANTA LUCÍA DE MOAÑA, NO REXISTRO DE ORGANIZACIÓNS EMPRESARIAIS E SINDICAIS, POR MUDA DO RÉXIME XURÍDICO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 17/03/2016)

Con data 1 de marzo de 2016, recibiuse acordó da ASOCIACIÓN DE MARISCADORES A PÉ SANTA LUCIA DE MOAÑA, acadado en asemblea xeral extraordinaria do 11/02/2016, relativo á adaptación dos seus estautos á Lei órganica 1/2002, do 22 de marzo, reguladora do dereito de asociación, e á Lei 20/2007, de 11 de xullo, do estatuto do traballo autónomo, e solicitando a baixa na Oficina Pública de Depositos de Estatutos das Asociacións Empresariais e Sindicais, por muda do réxime xurídico, así como o traslado do expediente ao Rexistro de Asociacións Profesionais de Traballadores Autónomos. Examinada a documentación achegada, e en virtude do disposto na disposición transitoria terceira da Orde da Consellería de Traballo e Benestar do 17 de setembro de 2010, pola que se desenvolve o Decreto 406/2009, do 22 de outubro, polo que se crea o Rexistro de Asociacións Profesionais de Traballadores Autónomos da Comunidade Autónoma de Galicia, acórdase dar traslado do expediente da devandita asociación ao citado rexistro, e proceder a súa baixa na Oficina Pública de Depositos de Estatutos das Asociacións Empresariais e Sindicais de Pontevedra. Vigo, a 2 de marzo de 2016.—O Xefe Territorial, Ignacio Rial Santomé.
MODIFICACIÓN NA COMPOSICIÓN DA MESA DE CONTRATACIÓN.
ADMINISTRACIÓN LOCAL — Municipal — Pontevedra (Contratos administrativos, 17/10/2016)

De acordo co establecido no art.21.4 do Real decreto 817/2009, de desenvolvemento parcial da Lei de contratos do sector público, publícase a modificación na composición das Mesas de Contratación que se celebren nos procedementos de contratación abertos, restrinxidos e negociados con publicidade, seguinte: Vogais: Pontevedra, 3 de outubro de 2016.—O Concelleiro Secretario da Xunta de Goberno Local, Raimundo González Carballo.
IN407A 2015/247-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN PARA AMPLIACIÓN DE POTENCIA CT FORNELOS II (O ROSAL)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 21/01/2016)

Resolución do 22 de decembro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de O ROSAL. (expediente IN407A 2015/247-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 22 de decembro de 2015.—O Xefe Territorial, Ignacio Rial Santomé.
APROBACIÓN INICIAL DA MODIFICACIÓN DA ORDENANZA FISCAL REGULADORA DO IMPOSTO DE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Cangas (Ordenanzas e Regulamentos, 11/11/2016)

O Pleno deste Concello, en sesión ordinaria celebrada o día 28 de outubro de 2016, acordou a aprobación provisional da modificación da Ordenanza fiscal núm 3 reguladora do imposto de de vehículos de tracción mecánica, no seu artigo 4.1 “Cota”. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Si transcorrido devandito prazo non se presentaron reclamacións, considerarase aprobado definitivamente devandito Acordo. Cangas, 4 de novembro de 2016.—O Alcalde, Xosé Manuel Pazos Varela.
FORMALIZACIÓN DO CONTRATO: COLECTOR XERAL DE SANEAMENTO MEIROL QUEIMADELOS.
ADMINISTRACIÓN LOCAL — Municipal — Mondariz (Contratos administrativos, 28/10/2016)

Por Resolución de Alcaldía de data 6 de outubro de 2016 formalizouse o contrato “ Colector xeral de saneamento Meirol-Queimadelos, Mondariz”, o que se publica aos efectos do artigo 154 do Texto Refundido da Lei de Contratos do Sector Público”. 91.693,57 euros. Importe total 111.469,22 euros. Mondariz 17 de outubro de 2016.—Alcalde, Nerea Rocio Dolores Vanesa Baseca Mayado.
LISTAXE PROVISIONAL DE PERSOAS ADMITIDAS E EXCLUÍDAS E VALORACIÓN PROVISIONAL DE CURRÍCULOS DO PROCESO SELECTIVO CORRESPONDENTE A OFERTA DE EMPREGO PÚBLICO DO ANO 2016
ADMINISTRACIÓN LOCAL — Municipal — Moaña (Persoal, oposicións, 31/10/2016)

Na Resolución de Alcaldía 851/2016, do 17 de outubro de 2016, aprobouse a listaxe provisional de persoas admitidas e excluídas e a valoración provisional de currículos para o proceso selectivo anteriormente indicado: As persoas aspirantes disporán dun prazo de dez días hábiles, contados a partir do día seguinte ao da publicación desta resolución no Boletín Oficial da Provincia de Pontevedra, para poder emendar, de ser o caso, o defecto que motivase a exclusión ou para presentar alegacións contra a valoración provisional de currículos. Moaña, 17 de outubro de 2016.—A alcaldesa, Leticia Santos Paz.
APROBACIÓN INICIAL ORZAMENTO 2017
ADMINISTRACIÓN LOCAL — Municipal — Rosal, O (Presupostos e cadros de persoal, 22/12/2016)

Aprobado inicialmente polo Pleno do Concello en sesión ordinaria do día 3 de decembro de 2016, o Orzamento Municipal para o exercicio 2017 exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme o artigo 169 do R. D. Lexislativo 2/2004, que aproba o Texto Refundido da Lei Reguladora das Facendas Locais. O Alcalde, Jesús María Fernández Portela.
LICITACIÓN: CONTRATO DE DIVERSAS PÓLIZAS DE SEGUROS
ADMINISTRACIÓN LOCAL — Municipal — Vilanova de Arousa (Contratos administrativos, 03/11/2016)

A Xunta de Goberno Local, en sesión celebrada o día 27 de outubro de 2016, acordou a apertura do expediente de licitación do CONTRATO DO DE DIVERSAS PÓLIZAS DE SEGURO DO CONCELLO DE VILANOVA DE AROUSA que se dividirá nos seguintes lotes: Coas seguintes especificacións: Organismo: Concello de Vilanova de Arousa. Órgano de contratación: Xunta de Goberno Local. Dependencia que tramita o expediente: Secretaría Xeral. Contrato privado de “servizos de seguros” de conformidade co disposto no artigo 20 do TRLCSP por canto ten por obxecto servizos comprendidos na categoría 6 do Anexo II da dita lei. Especificacións: recollidas no Pregos de prescricións técnicas. O prezo tipo de licitación anual dos catro lotes do contrato ascende a contía de 32.500,00 € e á cantidade de 130.000,00 € para as catro anualidades posibles de duración do contrato, non sendo aplicable aos servizos de seguros o Imposto sobre o Valor Engadido (IVE). Dous (2) anos susceptible de dúas prórrogas de carácter anual. Aberto con tramitación ordinaria. Definitiva: 5% do prezo de adxudicación do lote correspondente. Prezo e melloras nos termos establecidos nos pregos. —Paxina web “www.vilanovadearousa.com”, dentro do portal “perfil do contratante”. —Concello de Vilanova de Arousa, Praza do Concello, núm.1 (36620). Quince (15) días 15 días naturais contados desde o seguinte ao da publicación do anuncio de licitación no Boletín Oficial da Provincia de Pontevedra. Vilanova de Arousa a 27 de outubro 2016.—O Alcalde, Gonzalo Durán Hermida.
EXECUCIÓN DE TÍTULOS XUDICIAIS 21/2016 NOTIFICANDO A MT FOTO TUI S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 19/05/2016)

Fago saber: Que no procedemento EXECUCIÓN DE TÍTULOS XUDICIAIS 21/16, seguidos a instancia de D. LUIS OLMEDO BUJIDOS DEOCAL fronte á empresa MT FOTO TUI, S. L., ditouse a seguinte resolución, da que se achega un extracto: “Decreto: Letrado da administración de Xustiza D. JUAN SABINO VIDE PALMERI VLADIMIRS RESTREPO GONCHAROV.—Vigo, catro de maio de dous mil dezaséis. Primeiro: D. LUIS OLMEDO BUJIDOS DEOCAL presentou demanda de execución de sentenza con data do 29.12.15 fronte a MT FOTO TUI, S. L. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a MT FOTO TUI, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. VIGO, cuatro de maio do dous mil dezaséis.—O Letrado da Administración de Xustiza.
PROCEDEMENTO ORDINARIO 328/2016, NOTIFICACIÓN A ARQUIEDRA, S. A.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 17/10/2016)

Que no procedemento PO 328/16 deste xulgado, seguido a instancia de Osvaldina De Partearroyo Claussen contra ARQUIEDRA S. A. e outras sobre cantidades, ditouse a seguinte resolución: Dilixencia de ordenación de suspensión e novo sinalamento de data 23/09/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 13/01/2017 ás 10:10 horas, para a celebración dos actos de conciliación e, no caso, xuízo, ao demandado ARQUIEDRA S. A. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e tres de setembro do dous mil dezaseis.—O Letrado da administración de xustiza.
DELEGACIÓN DE COMPETENCIAS DA ALCALDÍA PARA BODA
ADMINISTRACIÓN LOCAL — Municipal — Poio (Outros documentos, notificacións e informacións públicas, 08/09/2016)

Ditados autos firmes, con data 27 de xullo de 2016, autorizando a celebración de matrimonio civil pretendido entre D. Geza Seguin Civantos e Roberto Antonio Urdiain Trepiana. Elixido por parte dos contraentes o Concello de Poio para a celebración e fixada a data para o tres de setembro de dous mil dezaseis ás 13:00 horas. Ao xurdirme unha ocupación que me impide oficiar esta celebración; en virtude das atribucións que me atribúe a Lei 35/1994, de 23 de decembro, de modificación do Código Civil en materia de autorización do matrimonio civil polos alcaldes e as facultades de delegación recollidas no mesmo, Delegar na concelleira Dnª Lidia Salgueiro Piñeiro a celebración do matrimonio civil entre D. Geza Seguin Civantos e Roberto Antonio Urdiain Trepiana, a celebrar o día 3 de setembro de 2016. Manda e asina o Sr. Alcalde Luciano Sobral Fernández, en Poio a trinta e un de agosto de dous mil dezaseis ante mín a secretaria. O que se fai público para xeral coñecemento. Poio, a 31 de agosto de 2016.—O Alcalde, Luciano Sobral Fernández.—A Secretaria, Paula Ramos Díaz.
APROBACIÓN INICIAL DA ORDENANZA REGULADORA DAS AXUDAS PARA O FOMENTO DA NATALIDADE E O EMPADROAMENTO.
ADMINISTRACIÓN LOCAL — Municipal — Lama, A (Ordenanzas e Regulamentos, 05/02/2016)

O Pleno do Concello da Lama en sesión ordinaria número 2016-0001 de 27/01/2016 acordou a aprobación inicial da Ordenanza municipal reguladora de axudas para o fomento da natalidade e do empadroamento, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o Acordo. Na Lama a 1 de febreiro de 2016.—O Alcalde, Jorge Canda Martinez.
DELEGANDO FUNCIÓNS DA ALCALDÍA NA 2º TENENTE ALCALDE POR AUSENCIA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 16/11/2016)

De conformidade co disposto nos artigos 23.3 da Lei 7/85, de 2 de abril, Reguladora das Bases de Réxime Local, e 47 do Regulamento de Organización, Funcionamento e Réxime Xurídico das Corporacións Locais(ROF), e disposicións de aplicación Por ter que ausentarme do municipio, xuntamente coa 1ª Teniente de Alcalde, os dias 3 e 4 de novembro dos correntes, ambos inclusive, Delegar as funcións propias da Alcaldia deste concello á 2ª tenente Alcalde dona Mª Cristina Fernández Davila. -Publíquese no Boletin Oficial da Provincia para xeral coñecemento. Mándao e asinao o Sr. Alcalde en Ponteareas, a 2 de novembro de 2016.—O Alcalde, Xosé Represas Giraldez.—Ante min, Secretaria, Bárbara Veiga Vidal.
DH. W36.53324. SOLICITUDE DE MILAGROS MARTÍNEZ MUÍÑOS, DE AUTO-RIZACIÓN OBRAS NO LUGAR DE RABUÑADE, NO CONCELLO DE RIBADUMIA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/11/2016)

Milagros Martínez Muíños solicita de Augas de Galicia co CIF: Q1500378C, a autorización de obras no lugar de Rabuñade, parroquia de, Concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53324 As obras solicitadas consisten en levar a cabo a construcción de un muro de peche da parcela de ref. catastral 9463207NH1096S0001FS, de 64 m. de lonxitude de 2 m. de altura (1 m bloque prefabricado + 1 m. malla metálica). A unha distancia mínima de 5 m. do regato. E muros de contención con bloque de perpiaño de ata 1,5 de altura a ambos marxes do regato en 76 m. de lonxitude e dous pasos sobre o regato de 5 m. de lonxitude, na parcela 376 do polígono 6, no lugar de Rabuñade, Ribadumia (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 17 de outubro de 2016.—O Xefe da Área de Autorizacións e Concesións, Sixto Acton Carralcazar.
RESOLUCIÓN DA ALCALDÍA DE DEDICACIÓN PARCIAL DE 30 HORAS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 16/12/2016)

Mediante escrito de data 29.11.2016 o voceiro do grupo político municipal socialista, materializando acordo do Pleno de data 28.11.206 propón a esta Alcaldía que o concelleiro do seu grupo, Nahim Piza Haragus desempeñe o seu cargo de concelleiro delegado de Emprego, Participación Cidadá e Voluntariado nun réxime de dedicación parcial de trinta horas. De conformidade coa proposta, ao amparo do previsto no artigo 75.5 da Lei 7/1985, de 2 de abril, Reguladora das Bases de Réxime Local, resolvo: PRIMEIRO: Determinar que o cargo de concelleiro delegado de Emprego, Participación Cidadá e Voluntariado se desempeñe nun réxime de dedicación parcial de trinta horas. SEGUNDO: Segundo acordo do Concello Pleno de data 28.11.2016, as retribucións para a dedicación parcial no cómputo de horas citado elévase á cantidade de 43.704,00 euros a percibir en doce pagas. TERCEIRO: A retribución sinalada terá efectos desde o día de hoxe. CUARTO: Comunicar a presente Resolución á Tesourería municipal; Intervención xeral; Área de Recursos Humanos e interesado. Proceder a súa publicación no BOP e na intranet municipal. Vigo, a 2 de decembro de 2016.—O Alcalde de Vigo, Jinyan Marecos Navaz.
LICITACIÓN DO SERVIZO PARA A IMPARTICIÓN DOS CURSOS DEDICADOS A PERSOAS MAIORES
ADMINISTRACIÓN LOCAL — Municipal — Cangas (Contratos administrativos, 21/10/2016)

A Xunta de Goberno Local en sesión de data 03.10.2016, acordou aprobar o expediente de contratación do “Servizo para a impartición dos cursos dedicados a persoas maiores” abrindo o procedemento de licitación, conforme os seguintes datos: Criterios subxectivos, avaliables mediante xuízos de valor: Ata 40 puntos distribuidos entre os seguintes apartados: Medios persoais. Ata 10 puntos Criterios obxectivos de valoración automática: Prezo ofertado. Ata 60 puntos 91.376,01 euros a) Importe neto: 30.458,67 euros. Importe total: 36.855 euros. Definitiva: 5% do importe de adxudicación. Anunciarase no perfil do contratante do Concello de Cangas Os gastos derivados da publicación dos anuncios de licitación serán por conta do adxudicatario. Cangas, a 5 de outubro de 2016.—O Alcalde, Xosé Manuel Pazos Varela.
EXTRACTOS XUNTA DE GOBERNO DE DATA 22 DE XULLO DE 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/08/2016)

Presidenta: Dna. Izadi Sushil Atmani Aixendri Deputados: Dna. Shaofen Gode Abrahams, D. Younoussa Ruiz Galan Fernandez Cuervo, Dna. Daniela Georgieva Cambronel Echaoui, D. Hugo Ramon Orban Barace, D. Felix Cesar Ojalvo Aazzouz, D. Khalifa Ababacar Payet Langan, D. Nouha Vic Grumazescu e Dna. Alberto Gregorio Fairbrother Miner. Secretario: D. Carlos Cuadrado Romay. Interventor: D. Antonio Graña Gómez. Non asiste o deputado D. Mamadou Saliou Atocha Gonzalez Alorda, xustificando a súa ausencia Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 8 de xullo de 2016.2.—Apróbase o expediente para a contratación polo procedemento negociado sen publicidade e exclusividade do patrocinio publicitario das conferencias do Club Faro de Vigo.3.—Acórdase a devolución de varias garantías definitivas.4.—Acórdase a resolución do contrato de execución da obra “Variante no lugar de Rebón na E. P-0503 (Moraña)”. 5.—Dáse conta da renuncia da Agrupación musical do Rosal do Concello do Rosal á subvención concedida para a “Asistencia a concerto para fomento da cultura musical”, aprobada ó seu favor na Xunta de Goberno de 02/10/2015 6.—Acórdase a finalización dunha bolsa do Plan de práctica laboral 2016 na Deputación e concellos da provincia de Pontevedra por renuncia dunha bolseira no Concello de Cerdedo.7.—Apróbase o cambio de titulación e adxudicación dunha bolsa vacante do Plan de práctica laboral na Deputación e concellos da provincia de Pontevedra 2016 por renuncia dun bolseiro no Concello de A Cañiza.8.—Concédese subvención ó Concello de Cerdedo con destino ó financiamento do investimento “Proxecto básico de muros de contención en A Revolta, Colexio e Figueroa”. Incluído no Plan de obras e servizos (Plan concellos) 2016 (Liña 1). 9.—Concédese subvención ó Concello de Meis no Plan de concellos 2016, con destino ó financiamento do investimento “Habilitación de albergue de peregrinos”. 10.—Concédese subvención ó Concello de Nigrán no Plan de concellos 2016, con destino ó financiamento do investimento “Pavimentación de varios viais”. 11.—Concédese subvención ó Concello de Tui con destino ó financiamento do investimento “Demolición de edificio Avda. Concordia, Tui”. Incluído na Liña 1 do Plan de obras e servizos (Plan concellos) 2016.12.—Ratifícase a Resolución presidencial nº 2016013586 de revogación dunha bolsa de práctica laboral na Deputación e en concellos da provincia de Pontevedra 2016 a Julia Aurora Nistor Varvaro no Concello de Mos por ter superados os 30 días de I. T. 13.—Comunicacións 14.—Rogos e preguntas O Secretario, Carlos Cuadrado Romay.